open-index/open-wikipedia-markdown huggingface dataset:
Robogirl

Το **Robogirl** είναι ελληνική οικογενειακή κωμική ταινία του 2018. Η ταινία είναι εγχείρημα της Cosmote σε συνεργασία με τον οργανισμό WRO Hellas. Η ταινία σημείωσε πρωτοφανή επιτυχία στο YouTube, ξεπερνώντας τις 3.000.000 προβολές και παραμένοντας εντός των κορυφαίων 10 βίντεο τάσεων για όλη την περίοδο των Χριστουγέννων του 2018. Η ταινία που δημιούργησε η διαφημιστική εταιρία Ogilvyγια την Cosmote, έγινε αντικείμενο συζήτησης, προβλήθηκε σε σχολεία και απέσπασε ενθουσιώδεις κριτικές από τον τύπο. Η ταινία προβλήθηκε επίσης στην τηλεόραση, τόσο από την Cosmote TV όσο και από τον ALPHA.  

## Πλοκή
Η Σοφία, ένα 14χρονο κορίτσι που δεν έχει καμία σχέση με τις θετικές επιστήμες, όπως μαθηματικά και φυσική, καταστρέφει άθελά της το ρομπότ του αριστούχου αδερφού της. 

Στην προσπάθειά της να το ξαναφτιάξει, γράφεται στο μάθημα της εκπαιδευτικής ρομποτικής του σχολείου της, όπου με τη βοήθεια των φίλων της, ανακαλύπτει τις δυνατότητές της και αποδεικνύει σε όλους, αλλά κυρίως στον εαυτό της, ότι όλα είναι δυνατά, αρκεί να το πιστέψεις.

## Διανομή

* Σοφία Σιμόνι ως Σοφία
* Μάγια Πιπερά ως Μελίνα
* Αστέρης Ριμαγμός ως Δημήτρης
* Βάσω Καβαλιεράτου ως Αριάδνη
* Γιώργος Ρούφας ως Λουκάς
* Κωνσταντίνος Ζωγράφος ως Χρήστος
* Χάρης Μαυρουδής ως Καθηγητής
* Γιώργος Ντάβος ως Βασίλης
* Ανδρέας Καρτσάτος ως Στράτος
* Βαγγέλης Δαλαμάγκας ως Πέτρος
* Πήτερ Ραντλ ως Δημοσιογράφος BBC

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ελληνικές κωμικές ταινίες
Τζοβάννι Α΄ Παρτετσιπάτσιο

Ο **Τζιοβάννι Α΄ Παρτετσιπάτσιο** (Ιταλικά : *Giovanni I Partecipazio*, πέθανε το 837) ήταν ο 12ος παραδοσιακός και ο 10ος ιστορικός Δόγης της Βενετίας (829 - 836) από την Οικογένεια Παρτετσιπάτσιο. Ο πατέρας του Ανιέλλο Παρτετσιπάτσιο όταν ο αδελφός του Τζουστινιάνο Παρτεσιπάτσιο ήταν στην Κωνσταντινούπολη τον διόρισε συμβασιλέα. Μετά την επιστροφή του Τζουστινιάνο ο Ανιέλλο εκθρονίστηκε και ο Τζοβάννι εξορίστηκε στην Κροατία. Ο αδελφός του τον ανακάλεσε από την Κωνσταντινούπολη (829) και τον όρισε διάδοχο.

## Δόγης της Βενετίας

Εξελέγη από την Συνέλευση νέος Δόγης της Βενετίας, συνέχισε να κατασκευάσει την Βασιλική του Αγίου Μάρκου για να τοποθετήσει τα οστά του Ευαγγελιστή Μάρκου. Το υπόλοιπο διάστημα της βασιλείας του ακολούθησαν πολλά προβλήματα και εμφύλιες συγκρούσεις. Το πρώτο πρόβλημα ήταν η επιστροφή από την Κωνσταντινούπολη του παλιού δόγη Ομπελέριο ύστερα από 12 χρόνια εξορίας, έφτασε με μια ομάδα οπαδών του στην Βιγκίλια κοντά στην Μαλαμόκκο και διεκδίκησε να ξαναπάρει την θέση του Δόγη. Οι δύο πόλεις τον αναγνώρισαν αλλά κάηκαν από τον Τζιοβάννι Α΄, ο ίδιος ο Ομπελέριο αποκεφαλίστηκε και το κεφάλι του εμφανίστηκε δημόσια στο πλήθος.

## Ανατροπή

Μια εξέγερση στην Βενετία τοποθέτησε για έξι μήνες στον θρόνο της Βενετίας τον Καρόζο, ο Τζιοβάννι έκπληκτος από την συμμετοχή στην εξέγερση ατόμων που τους είχε εμπιστοσύνη δραπέτευσε στην αυλή του Λοθαρίου Α΄. Ο Καρόζο στην συνέχεια καθαιρέθηκε, τυφλώθηκε και ο Τζιοβάννι ανακλήθηκε ξανά στην Βενετία αλλά η δικτατορική του διακυβέρνηση έφερε νέα αντίδραση αυτή την φορά από τους Μασταλίκι. Ο Τζιοβάννι μια νύχτα έπεσε στην παγίδα στην έξοδο της εκκλησίας του Αγίου Πέτρου στο Ολίβολο, τον συνέλαβαν τον κούρεψαν και τον έριξαν στην εκκλησία του Γκράντο.

## Παραπομπές
 		


## Πηγές

*Norwich, John Julius. A History of Venice. Alfred A. Knopf: New York, 1982.
*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. 1023063891

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Παρτετσιπάτσιο
Τζουστινιάνο Παρτετσιπάτσιο

Ο **Τζουστινιάνο Παρτετσιπάτσιο** (Λατινικά : *Agnellus Iustinianus Particiacus*, πέθανε το 829), 11ος παραδοσιακός και 9ος ιστορικός Δόγης της Βενετίας (825 - 829) από την Οικογένεια Παρτετσιπάτσιο ήταν μεγαλύτερος γιος του Ανιέλλο Παρτετσιπάτσιο.
Τα τέσσερα χρόνια που κυβέρνησε ήταν πολύ επεισοδιακά, ανακηρύχθηκε *"Ύπατος"* από τον Βυζαντινό αυτοκράτορα Λέων Ε΄. Ο Τζουστινιάνο ήταν ακόμα στην Κωνσταντινούπολη όταν ο πατέρας του διόρισε συμβασιλέα τον μικρότερο αδελφό του Τζοβάννι Α΄ Παρτετσιπάτσιο‎. 

## Δόγης της Βενετίας

Ο Τζουστινιάνο εξοργίστηκε με την επιστροφή του και άρχισε να τον πολιορκεί στην εκκλησία του Σαν Σέβερο. Ο Τζουστινιάνο απέκτησε σύντομα την πρωτοβουλία, έστειλε τον μικρότερο αδελφό του εξορία και διαδέχθηκε τον πατέρα του (827), παντρεύτηκε μια γυναίκα με το όνομα Φελίτσιτα.
Ο αυτοκράτορας Μιχαήλ Β´ πρόσφερε στρατιωτική υποστήριξη στη Δημοκρατία της Βενετίας, ο Τζουστινιάνο σε αντάλλαγμα τον βοήθησε με ένα μικρό στρατιωτικό σώμα στην εκστρατεία του εναντίον των Αγλαβίδων στη Σικελία. Η επιτυχία της εκστρατείας ανέβασε σημαντικά το κύρος της πόλης.

## Η ίδρυση της Βασιλικής του Αγίου Μάρκου

Οι συγκρούσεις ανάμεσα στους πατριάρχες του Γκράντο και της Ακυληία για την κυριαρχία στις επισκοπές της Ίστρια συνεχίστηκαν αλλά ο Τζουστινιάνο Παρτετσιπάτσιο σκέφτηκε έναν πρωτότυπο τρόπο για να δοξάσει τη Βενετσιάνικη εκκλησία. Ο προστάτης της πόλης παραδοσιακά ήταν ο Ευαγγελιστής Μάρκος και πολλοί Βενετσιάνοι ταξίδευαν στην Αλεξάνδρεια για να προσκυνήσουν τα οστά του. Ο Τζουστινιάνο σύμφωνα με την παράδοση διέταξε Βενετούς εμπόρους να δωροδοκήσουν τους φύλακες και μετέφεραν κρυφά τα οστά του Αγίου στη Βενετία μέσα σε χοιρινό κρέας (31 Ιανουαρίου 828). Ο Τζουστινιάνο έκτισε μια εκκλησία στη μνήμη του Αγίου στην οποία τοποθέτησε τα οστά, την πρώτη Βασιλική του Αγίου Μάρκου. Πριν τον θάνατο του ανακάλεσε από την εξορία στην Κωνσταντινούπολη τον αδελφό του Τζιοβάννι να τον διαδεχτεί επειδή δεν είχε ο ίδιος γιους, του έθεσε σαν όρο να ολοκληρώσει τη Βασιλική του Αγίου Μάρκου.

## Παραπομπές


## Πηγές

*Γερμανική Εθνική Βιβλιοθήκη, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. 1023060736

## Εξωτερικοί σύνδεσμοι
*Οι δόγισσες της Βενετίας
*Η Βασιλική του Αγίου Μάρκου
*Άντζελο Παρτεσιπάτσιο

## Δείτε επίσης
*Δόγηδες της Βενετίας

Κατηγορία:Δόγηδες της Βενετίας
Κατηγορία:Οικογένεια Παρτετσιπάτσιο
Κατηγορία:Βυζαντινοί κυβερνήτες της Βενετίας
Κατηγορία:Βυζαντινοί ύπατοι
Κατηγορία:Βυζαντινοί του 9ου αιώνα
Αιγυπτιακές προεδρικές εκλογές 2018

**Προεδρικές εκλογές** διεξήχθησαν στην Αίγυπτο μεταξύ 26 και 28 Μαρτίου 2018, αν και οι Αιγύπτιοι στο εξωτερικό ψήφισαν από τις 16 έως τις 18 Μαρτίου 2018. Στις 19 Ιανουαρίου ο σημερινός πρόεδρος Αμπντέλ Φατάχ αλ Σίσι  επίσημα ανακοίνωσε ότι θα διεκδικήσει την δεύτερη και τελευταία θητεία του. Ένας τελικός γύρος, εάν κρινόταν απαραίτητο, θα πραγματοποιείτο από τις 19 έως τις 21 Απριλίου έξω από τη χώρα και από τις 24 έως τις 26 Απριλίου στο εσωτερικό της χώρας. Συνολικά 14 ομάδες ανθρωπίνων δικαιωμάτων απέρριψαν τις εκλογές ως "γελοίες".Ανέφεραν ότι οι αρχές είχαν "καταπατήσει ακόμα και τις ελάχιστες προϋποθέσεις για ελεύθερες και δίκαιες εκλογές", πνίγοντας τις βασικές ελευθερίες και εξαλείφοντας τους βασικούς διεκδικητές.

## Εκλογικό σύστημα
Ο πρόεδρος της Αιγύπτου εκλέγεται χρησιμοποιώντας το σύστημα των δύο γύρων. Η ανακοίνωση του νικητή αποφασίστηκε να γίνει στις 2 Απριλίου και, σε περίπτωση διεξαγωγής δεύτερου γύρου, την 1η Μαΐου 2018. Εάν μόνο ένα άτομο ήταν υποψήφιο για την προεδρία, αυτός ή αυτή μπορούσε να κερδίσει με ένα " ναι " από το πέντε τοις εκατό των εγγεγραμμένων ψηφοφόρων.

## Μποϊκοτάζ
Το Αστικό Δημοκρατικό Κίνημα ανακοίνωσε στις 30 Ιανουαρίου 2018 ότι θα μποϊκοτάρουν την ψηφοφορία.

## Αποτελέσματα
Μετά τις εκλογές, αναφέρθηκε ότι μεγάλος αριθμός άκυρων ψηφοδελτίων, ενδεχομένως περισσότερα από ένα εκατομμύριο, συμπεριέλαβαν ψηφοφόρους που διέγραψαν τα δύο ονόματα και έγραψαν το όνομα του ποδοσφαιριστή Μοχάμεντ Σαλάχ.

## Παραπομπές


2018
Αιγυπτος
Κενοτάφιο

[μικρογραφία|Το κενοτάφιο στο Γουάιτχολ του [Λονδίνο|Λονδίνου. ]]
Το **κενοτάφιο** είναι άδειος τάφος ή μνημείο που ανεγείρεται προς τιμήν ενός ατόμου ή ομάδας ανθρώπων των οποίων η σορός βρίσκεται αλλού. Μπορεί επίσης να είναι ο αρχικός τάφος για ένα άτομο που έχει επαναταφεί σε άλλη τοποθεσία από τότε. Αν και η συντριπτική πλειοψηφία των τιμών των κενοταφίων τιμά άτομα, πολλά κενοτάφια είναι αφιερωμένα στις μνήμες ομάδων ατόμων, όπως οι χαμένοι στρατιώτες μιας χώρας ή μιας αυτοκρατορίας.

## Ιστορία - ετυμολογία
Η λέξη προέρχεται από την ελληνική λέξη κενοτάφιον. Τα κενοτάφια ήταν δημοφιλή στον αρχαίο κόσμο. Έχουν χτιστεί πολλά στην Αρχαία Αίγυπτο, στην Αρχαία Ελλάδα και σε ολόκληρη τη Βόρεια Ευρώπη.

Το κενοτάφιο στο Γουάιτχολ του Λονδίνου σχεδιάστηκε το 1919 από τον Σερ Έντουιν Λούτγιενς και επηρέασε το σχεδιασμό πολλών άλλων μνημείων πολέμου στη Βρετανία και στους βρετανικούς τομείς του δυτικού μετώπου, καθώς και σε άλλα έθνη της Κοινοπολιτείας.

Η εκκλησία της Σάντα Ενγκράσια στη Λισαβόνα της Πορτογαλίας, μετατράπηκε σε Εθνικό Πάνθεον το 1966. Περιέχει τα κενοτάφια των Λουίς ντε Καμόες, Πέντρο Άλβαρες Καμπράλ, Αφόνσο ντε Αλμπουκέρκε, Νούνο Άλβαρες Περέιρα, Βάσκο ντα Γκάμα και Ερρίκο τον Θαλασσοπόρο. Η Βασιλική της Σάντα Κρότσε στην Φλωρεντία στην Ιταλία περιέχει μια σειρά από κενοτάφια, μεταξύ των οποίων και ένα για τον Δάντη Αλιγκέρι, που είναι θαμμένος στη Ραβέννα.

## Παραπομπές


Κατηγορία:Μνημεία
Μαριάννα Τόλη

Η **Μαριάννα Τόλη** (πραγματικό ονοματεπώνυμο: **Μαριάννα Δημοτάκη** γενν. Πειραιάς, 3 Οκτωβρίου 1952 - Αθήνα, 29 Δεκεμβρίου 2018) ήταν Ελληνίδα ηθοποιός, τραγουδίστρια, στιχουργός και καθηγήτρια χορού.

## Βιογραφία
Σπούδασε ιστορία της τέχνης στο Πανεπιστήμιο του Κεντάκι των ΗΠΑ και κλασικό και μοντέρνο χορό στο Λονδίνο. Στην Ελλάδα ασχολήθηκε αρχικά με το κλασικό τραγούδι και αποφοίτησε από τη Δραματική Σχολή του Εθνικού Θεάτρου. Τότε ξεκίνησε και η υποκριτική της καριέρα, κάνοντας την πρώτη της εμφάνιση στη ''Λυσιστράτη'' στην Επίδαυρο.

Είχε μια σημαντική καριέρα στο τραγούδι και την δισκογραφία, με τα τραγούδια της να γίνονται μεγάλες επιτυχίες τις δεκαετίες του '70 και του '80. Τα γνωστότερα τραγούδια της ήταν τα: "Πάμε για δουλειά", "Ζητάς", "Μόνο με την αγάπη μας", "Τι τα θέλεις τώρα", "Η τελετή". Σταθμός στην καριέρα της αποτέλεσε η συμμετοχή της στον Διαγωνισμό Τραγουδιού της Eurovision το 1977, όταν μαζί με τον Ρόμπερτ Ουίλιαμς, την Μπέσσυ Αργυράκη και τον Πασχάλη ερμήνευσαν για λογαριασμό της Ελλάδας το "Μάθημα σολφέζ" του Γιώργου Χατζηνάσιου και της Σέβης Τηλιακού, κατακτώντας την 5η θέση.

Πήρε μέρος σε ταινίες του ελληνικού κινηματογράφου (*Γλυκιά ζωή* του Μιχάλη Κακογιάννη, *Ρόδινα ακρογιάλια* του Ευθύμιου Χατζή) και σε μιούζικαλ ("Άννυ", "Ίρμα", "Σικάγο"). Υπήρξε επίσης η αντικαταστάτρια της Αλίκης Βουγιουκλάκη στο μιούζικαλ "Εβίτα".

Ήταν υπεύθυνη παιδικών θεατρικών σκηνών και την περίοδο 2001-2003 ήταν διευθύντρια στο Παιδικό Στέκι του Εθνικού Θεάτρου. Ήταν παρουσιάστρια, με τον Βασίλη Τσιβιλίκα, της παιδικής εκπομπής *Ο φίλος μας ο ΚΟΚ* στην κρατική τηλεόραση, που στόχευε στην επιμόρφωση και εξοικείωση των παιδιών με τους κανόνες του Κώδικα Οδικής Κυκλοφορίας. Επίσης για τρία χρόνια παρουσίασε την παιδική εκπομπή *Μουσικές μεταμφιέσεις* στην ΝΕΤ.

Ασχολήθηκε επιπλέον με τη συγγραφή και την μετάφραση βιβλίων για παιδιά ενώ έγραφε η ίδια τους στίχους στα παιδικά έργα που ανέβαζε. Το 2005 πρωταγωνίστησε στην παγκόσμια πρώτη παράσταση του έργου «Η κυρία Στόουν» του Τενεσί Ουίλιαμς. Το 2006 συμμετείχε σε ένα επεισόδιο της σειράς ''Στο παρά 5'', που προβλήθηκε στο Mega.

Είχε επιτυχίες και στον τομέα των διαφημιστικών μηνυμάτων, πρωταγωνιστώντας στα διαφημιστικά σποτ για τα υφάσματα "Αιγαίον", τα οποία έγραψαν την δική τους ιστορία, σε μια εποχή που η διαφήμιση στην ελληνική τηλεόραση δεν είχε ακόμα ανθίσει. Η ερώτηση "Μαριάννα, τι γίνεται στο Αιγαίο;" αποτελεί το γνωστότερο και πιο γνώριμο σλόγκαν των πρώτων διαφημίσεων της ελληνικής τηλεόρασης.

Απεβίωσε τον Δεκέμβριο του 2018 από καρκίνο.

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Φιλμογραφία

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες τραγουδίστριες
Κατηγορία:Έλληνες στιχουργοί
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1977
Κατηγορία:Συμμετέχοντες στη Eurovision
Δημοψήφισμα της Γουατεμάλας (2018)

Ένα **δημοψήφισμα για την εδαφική διαφωνία με την Μπελίζε** , πραγματοποιήθηκε στη Γουατεμάλα  την Kυριακή 15 Aπριλίου του 2018. Οι ψηφοφόροι ρωτήθηκαν αν η κυβέρνηση της Γουατεμάλας έπρεπε να ζητήσει από το Διεθνές Δικαστήριο την οριστική επίλυση της εδαφικής διαφοράς, ως μέρος της δέσμευσης που υπεγράφη τον Δεκέμβριο του 2008 μεταξύ της Γουατεμάλας και της Μπελίζε. Ο Γουατεμαλανός αντιπρόεδρος, Ιάφεθ Καμπρέρα, δήλωσε ότι το Μπελίζ θα απαντήσει με τη διεξαγωγή δικού του δημοψηφίσματος τον Μάιο του 2018, όμως η Μπελίζε κυκλοφόρησε μια δήλωση διαψεύδοντας την διεξαγωγή. Ειδικότερα,  δήλωσε  ότι μάλλον θα διεξαγάγει το δημοψήφισμα μετά την επαναληπτική διαδικασία εγγραφής στους εκλογικούς καταλόγους, προκειμένου να εξασφαλιστεί μια ακριβής και δίκαιη ψηφοφορία.

## Πλαίσιο
μικρογραφία|

Περίπου 7,5 εκατομμύρια άτομα εγγράφηκαν για να ψηφίσουν στο δημοψήφισμα. Τα μέλη των ενόπλων δυνάμεων (της Αεροπορίας, Στρατού και Ναυτικού), όσοι βρίσκονταν στη φυλακή, και οι Γουατεμαλανοί που ζουν στο εξωτερικό δεν μπορούσαν να ψηφίσουν.

### Ερώτημα
Το ερώτημα του δημοψηφίσματος ήταν "συμφωνείτε ότι οποιαδήποτε νομική αξίωση της Γουατεμάλας κατά της Μπελίζε  σχετικά με τις χερσαίες και τις νησιωτικές περιοχές και σε οποιεσδήποτε θαλάσσιες περιοχές που σχετίζονται με τα εδάφη αυτά θα πρέπει να υποβληθεί στο Διεθνές Δικαστήριο για την τελική διευθέτηση και ότι  καθορίζει τελικά τα όρια των αντίστοιχων εδαφών και περιοχών από τις δύο χώρες;".

## Αποτελέσματα

## Παραπομπές


Γουατεμαλα
2018
Βουλευτικές εκλογές 2013 στη Γαλλική Πολυνησία

**Βουλευτικές εκλογές στην [[Γαλλική Πολυνησία]]** διεξήχθησαν στις 21 Απριλίου και στις 5 Μαΐου 2013. Το αποτέλεσμα ήταν η νίκη του κόμματος Tahoera'a Huiraatira, το οποίο κέρδισε 38 επί συνόλου 57 εδρών στη Συνέλευση.

## Εκλογικό σύστημα
Οι εκλογές διεξήχθησαν με το σύστημα των δύο γύρων. Στον πρώτο γύρο, τα κόμματα απαιτείτο να συγκεντρώσουν  ποσοστό τουλάχιστον 12,5% προκειμένου να συμμετάσχουν στον δεύτερο γύρο. Ωστόσο, τα κόμματα που συγκέντρωσαν ποσοστό μεταξύ 5% και 12,5% επιτράπηκε να σχηματίσουν έναν συνασπισμό για τον 2ο γύρο με ένα κόμμα που δεν συγκέντρωσαν το απαιτούμενο ποσοστό. Στον δεύτερο γύρο η κατανομή 38 εδρών γίνεται αναλογικά, με το κόμμα που συγκεντρώνει τις περισσότερες ψήφους να κερδίζει επιπλέον 19 έδρες.

## Αποτελέσματα

## Παραπομπές


2013
Γαλλικη Πολυνησια
Βουλευτικές εκλογές 2008 στη Γαλλική Πολυνησία

Στις 27 Ιανουαρίου 2008 και στις 10 Φεβρουαρίου 2008 διεξήχθησαν  **βουλευτικές εκλογές** στην Γαλλική Πολυνησία έπειτα από αλλαγή στο εκλογικό σύστημα. Οι νέες αλλαγές που προώθησε η Γαλλία θα οδηγήσουν σε αλλαγή στο σύστημα διεξαγωγής εκλογών σε δύο γύρους.

Ο νέος εκλογικός νόμος εγκρίθηκε στη Γαλλία στις 26 Νοεμβρίου 2007.

## Εκλογικό σύστημα
Με το νέο εκλογικό σύστημα εισήχθη η ψηφοφορία σε δύο γύρους. Οι υποψήφιοι από οποιοδήποτε πολιτικό κόμμα απαιτείται να συγκεντρώσουν ποσοστό τουλάχιστον 12,5% των ψήφων προκειμένου να προκριθούν στον δεύτερο γύρο της ψηφοφορίας. Επίσης, ορίστηκε το όριο του 5% που απαιτείται να συγκεντρώσει κάποιο κόμμα για να εισέλθει στη βουλή.

## Αποτελέσματα
### Πρώτος γύρος
Στον πρώτο γύρο των βουλευτικών εκλογών, το κόμμα Το Σπίτι μας (To Tatou Aia) κέρδισε 36,5% των ψήφων, η Ένωση για τη Δημοκρατία 32,8% και ο Λαϊκός Συναγερμός (Tahoeraa Huiraatira) 21,8%. Μόνο 3 επί συνόλου 57 εδρών αποφασίστηκαν στον πρώτο γύρο: 2 για το Te Henua Enata A Tu και 1 για το Tahoeraa Huiraatira. Οι υπόλοιπες 54 αποφασίσθηκαν στις  10 Φεβρουαρίου 2008 στο δεύτερο γύρο. Στις 31 Ιανουαρίου  παραιτήθηκε η κυβέρνηση του Όσκαρ Τεμαρού, o ίδιος όμως αρνήθηκε να κάνει δεκτές τις παραιτήσεις των υπουργών του.

### Δεύτερος γύρος
O συνασπισμός Το Σπίτι μας (*To Tatou Aia*) κέρδισε 45,2% των ψήφων και 27 επί συνόλου 57 εδρών μετά και το δεύτερο γύρο των εκλογών  (συμπεριλαμβανομένων και των εδρών του πρώτου γύρου). Ο συνασπισμός Ένωση για τη Δημοκρατία κέρδισε 37,2% και 20 έδρες με το Λαϊκό Συναγερμό (*Tahoeraa Huiraatira*) να ακολουθεί με ποσοστό 17,2% και 10 έδρες. Η συμμετοχή στις εκλογές ήταν της τάξης του 76,9%.

## Αποτελέσματα εκλογών 2008
### Βουλευτικές εκλογές, 27 Ιανουαρίου και 10 Φεβρουαρίου 2008

## Παραπομπές


2008
Γαλλικη Πολυνησια
Πρόεδρος της Γαλλικής Πολυνησίας

Ακολουθεί κατάλογος με τα πρόσωπα που διετέλεσαν **Πρόεδροι της [[Γαλλική Πολυνησία|Γαλλικής Πολυνησίας]]** από το 1984, όταν συστάθηκε το αξίωμα του Προέδρου της Κυβέρνησης. Πρώτος πρόεδρος διετέλεσε ο Γκαστόν Φλος, υπηρετώντας από το 1974 ως το 1987 και μετά έγινε ξανά πρόεδρος, υπηρετώντας από το 1991 ως το 2004, από το 2004 ως το 2005 , το 2008, το 2009 και από το 2013 ως το 2014. Επίσης, ο Όσκαρ Τεμαρού υπηρέτησε πολλές θητείες στο αξίωμα, το 2004, από το 2005 ως το 2006 , από το 2007 ως το 2008, το 2009 και από το 2011 ως το 2013.  

## Κατάλογος

## Δείτε επίσης
*Πολιτική της Γαλλικής Πολυνησίας

## Εξωτερικοί σύνδεσμοι
*

Γαλλικη Πολυνησια
Κατάλογος σταθμών Μετρό Θεσσαλονίκης

Αυτός είναι ένας **κατάλογος με τους σταθμούς του [[Μετρό Θεσσαλονίκης]]**.

Δέκα τρεις σταθμοί έχουν ολοκληρωθεί και παραδοθεί, , από τον Νέο Σιδηροδρομικό Σταθμό μέχρι την Νέα Ελβετία, πέντε σταθμοί είναι υπό κατασκευή και θα προστεθούν με την επέκταση της Καλαμαριάς, τον Ιούνιο του 2026, ενώ άλλοι 26 βρίσκονται υπό μελέτη.

## Σταθμοί

## Σταθμοί υπό κατασκευή

## Σταθμοί υπό μελέτη
Αυτή τη στιγμή σχεδιάζονται επεκτάσεις του μετρό Θεσσαλονίκης προς τα βορειοδυτικά, με 6 σταθμούς, προς τα νοτιοανατολικά, με επίσης 6 σταθμούς, καθώς και διακλαδώσεις στα βορειοδυτικά με επιπλέον 8 σταθμούς. Επί του παρόντος, οι σταθμοί υπό σχεδιασμό είναι οι εξής:

* *Επέκταση προς τα βορειοδυτικά*: 
Νεάπολη, Τερψιθέα, Σταυρούπολη, Πολίχνη, Ευκαρπία και Νοσοκομείο Παπαγεωργίου.
* *Επέκταση προς τα νοτιοανατολικά*: 
Ανωτέρα Σχολή Πολέμου, Πατριαρχικό, Διαβαλκανικό, Γεωργική Σχολή, Αεροδρόμιο «Μακεδονία» και Κέντρο Καινοτομίας & Τεχνολογίας.
* *Διακλαδώσεις στα δυτικά*: 
- Αμπελόκηποι, Μενεμένη, Εύοσμος, Περιφερειακή και Άνω Εύοσμος.

- Αμπελόκηποι, ΚΤΕΛ «Μακεδονία», Επτανήσου, Κορδελιό.

## Παραπομπές


*
Κατηγορία:Μετρό Θεσσαλονίκης
Παρίσι, Τέξας

Το ***Παρίσι, Τέξας*** (πρωτότυπος τίτλος: ***Paris, Texas***) είναι ταινία του 1984 σε σκηνοθεσία του Βιμ Βέντερς.

## Πλοκή
Η πλοκή επικεντρώνεται στον Τράβις (Στάντον) που έχει αμνησία, ο οποίος, μετά από μυστηριώδη περιπλάνηση στην έρημο, προσπαθεί να επανενωθεί με τον αδελφό του (Στόκγουελ) και τον επτάχρονο γιο του (Κάρσον). Μετά την επανασύνδεση με το γιο του, ο Τράβις και το αγόρι ξεκινούν ένα ταξίδι στα νοτιοδυτικά των ΗΠΑ, για να εντοπίσουν την εδώ και χρόνια χαμένη γυναίκα του Τράβις (Κίνσκι).

## Διανομή
*Χάρι Ντιν Στάντον ως Τράβις Χέντερσον
*Ναστάζια Κίνσκι ως Τζέιν Χέντερσον
*Ντιν Στόκγουελ ως Γουόλτ Χέντερσον
*Ορόρ Κλεμάν ως Αν Χέντερσον
*Χάντερ Κάρσον ως Χάντερ Χέντερσον

## Βραβεία/Διακρίσεις
Η ταινία κέρδισε τον Χρυσό Φοίνικα, το FIPRESCI και το βραβείο της Οικουμενικής Επιτροπής στο 37ο φεστιβάλ των Καννών.

Στα βραβεία BAFTA του 1985 κέρδισε στην κατηγορία της καλύτερης σκηνοθεσίας, ενώ ήταν υποψήφια και στις κατηγορίες καλύτερης ταινίας, διασκευασμένου σεναρίου και μουσικής.

Επίσης, ήταν υποψήφια για τη Χρυσή Σφαίρα Καλύτερης Ξενόγλωσσης Ταινίας και για το βραβείο Σεζάρ καλύτερης ξένης ταινίας.

## Παραπομπές


Κατηγορία:Ταινίες από Δυτική Γερμανία
Κατηγορία:Γερμανικές δραματικές ταινίες
Κατηγορία:Γαλλικές ταινίες της δεκαετίας 1980
Κατηγορία:Γαλλικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες δρόμου
Κατηγορία:Ταινίες παραγωγής 20th Century Fox
Κατηγορία:Ταινίες γυρισμένες στο Χιούστον
Κατηγορία:Ταινίες γυρισμένες στο Τέξας
Κατηγορία:Νικητές Χρυσού Φοίνικα
Κατηγορία:Ταινίες σε σκηνοθεσία Βιμ Βέντερς
Κατηγορία:Ταινίες του 1984
Κατηγορία:Ταινίες που αφορούν την ενδοοικογενειακή βία
Άγιος Νικόλαος Τριχωνίδας Αιτωλοακαρνανίας

*Για οικισμούς στην Ελλάδα με το ίδιο όνομα δείτε: [[Άγιος Νικόλαος (τοπωνύμια Ελλάδας)]]*

Ο **Άγιος Νικόλαος** είναι ημιορεινό χωριό της Αιτωλοακαρνανίας σε υψόμετρο 240 μέτρων.

## Γεωγραφία - Ιστορία
Ο Άγιος Νικόλαος βρίσκεται βορειοδυτικά της λίμνης Τριχωνίδας σε απόσταση 7 χλμ. βορειοανατολικά του Αγρινίου. ανάμεσα στα χωριά Καμαρούλα (ΝΔ.) και Σχίνο (Β.) αν και τον χωρίζει από αυτά ο χείμαρρος Ερμίτσα. Το χωριό είχε παλιότερα το όνομα **Ρεντσπέριον** με το οποίο περιλαμβάνεται στις απογραφές από το 1940 ως μέρος της τότε κοινότητας Καινουργίου. Το 1953 μετονομάστηκε σε Άγιος Νικόλαος. Τις αρχές της δεκαετίας του '50 μετοίκησαν σε αυτόν πολλοί κάτοικοι από το Σταυροχώρι (Δοβίτσινο) Ευρυτανίας που μαζί τους μετέφεραν την εικόνα του Αγίου Νικολάου, στον οποίο οφείλεται και το όνομα του χωριού. Σύμφωνα με το πρόγραμμα ''Καλλικράτης'' αποτελεί την τοπική κοινότητα Αγίου Νικολάου Τριχωνίδας που υπάγεται στη δημοτική ενότητα Αγρινίου του δήμου Αγρινίου και σύμφωνα με την απογραφή 2011 έχει πληθυσμό 136 κατοίκους. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 1,854 χμ² (2011).
## Πληθυσμός

## Δείτε επίσης
Στην Αιτωλοακαρνανία υπάρχουν οι συνώνυμοι οικισμοί: Άγιος Νικόλαος Αιτωλικού, Άγιος Νικόλαος Βόνιτσας και Άγιος Νικόλαος Κατούνας.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Χάρι Γκουαρντίνο

Ο **Χάρι Γκουαρντίνο** (αγγλικά: Harry Guardino), (23 Δεκεμβρίου 1925 - 17 Ιουλίου 1995), ήταν Αμερικανός ηθοποιός.

## Φιλμογραφία

## Εξωτερικοί σύνδεσμοι
* Ο 

## Παραπομπές


Κατηγορία:Αμερικανοί ηθοποιοί κινηματογράφου
Βουλευτικές εκλογές του Λιβάνου (2018)

**Γενικές εκλογές** διεξήχθησαν στον Λίβανο στις 6 Μαΐου 2018. Παρότι αρχικά προγραμματίζονταν να διεξαχθούν το 2013, οι εκλογές αναβλήθηκαν τρεις φορές, το 2013, το 2014 και το 2017 για διάφορους λόγους, ανάμεσα στους οποίους λόγοι ασφάλειας, η αποτυχία του Κοινοβουλίου να εκλέξει έναν νέο Πρόεδρο και οι τεχνικές απαιτήσεις για τις εκλογές. Το 2017 υιοθετήθηκε ένας νέος εκλογικός νόμος, με τον οποίο εφαρμόστηκε για πρώτη φορά στην ιστορία της χώρας το σύστημα της αναλογικής εκπροσώπησης. Η Χεζμπολάχ και οι σύμμαχοί τους σημείωσαν καλά ποσοστά στις εκλογές ενώ το Κίνημα του Μέλλοντος του πρωθυπουργού Σαάντ Χαρίρι είδε τον συνασπισμό του να συρρικνώνεται κατά 40%, χάνοντας 13 βουλευτές (από τους 33 στους 20).  Το κοινοβουλευτικό μπλοκ των Λιβανέζικων Δυνάμεων διπλασίασαν τις έδρες τους από τις 8 στις 15, όμως το Ελεύθερο Πατριωτικό Κίνημα αναδείχθηκε ο μεγαλύτερος συνασπισμός, εξασφαλίζοντας 29 βουλευτές. Η συμμετοχή στις εκλογές έφτασε το 49,2%. Συνολικά 597 υποψήφιοι, ενταγμένοι σε 77 ψηφοδέλτια, διεκδίκησαν μια από τις 128 έδρες του κοινοβουλίου στις εκλογές.

## Αποτελέσματα
### Ανά συνασπισμό και συμμάχους

## Παραπομπές


2018
Λιβανο
Σπουδή Op. 10, No. 8 (Σοπέν)

Η **Σπουδή Op. 10, No. 8** σε Φα μείζονα είναι σπουδή του Φρεντερίκ Σοπέν, η οποία γράφτηκε το 1830. Δημοσιεύτηκε για πρώτη το 1833, σε Γαλλία, Γερμανία και Αγγλία. Η συγκεκριμένη σπουδή εστιάζει στην αντίστιξη. Όπως όλες οι σπουδές, έτσι κι αυτή, χωρίζεται σε τρία μέρη. Μέσα σε αυτά τα μέρη, περνάει κι από τη σχετική της Φα μείζονα, Ρε ελάσσονα. Η σπουδή αυτή είναι γνωστή και ως ***Sunshine*** στην αγγλική γλώσσα.

## Εξωτερικοί σύνδεσμοι
* Analysis of Chopin Etudes at Chopin: the poet of the piano

10 08
Κατηγορία:Συνθέσεις σε Φα μείζονα
Κατηγορία:Συνθέσεις του 1830
Τζον Βέρνον

Ο **Τζον Κιθ Βέρνον** (αγγλικά: Jonh Keith Vernon), (24 Φεβρουαρίου 1932 - 1 Φεβρουαρίου 2005), ήταν Καναδός ηθοποιός.

Ο Βέρνον επαίξε κυρίως δευτέρους ρόλους κατά την διάρκεια της καριέρας του, με πιο γνωστούς ρόλους ως δημάρχος του Σαν Φρανσίσκο στην ταινία *[[Ο επιθεωρητής Κάλαχαν]]* (1971) και στον ρόλο του Μαλ Ριζ, πρώην συνεργάτη του Γουόκερ στην ταινία *[[Ο Επαναστάτης του Αλκατράζ]]* (1967).

## Φιλμογραφία

## Παραπομπές


## Εξωτερικοί σύνδεσμοι
* Ο  

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Κατηγορία:Απόφοιτοι της Βασιλικής Ακαδημίας Δραματικής Τέχνης
Μαουρίτσιο Γκαλμπάιο

Ο **Μαουρίτσιο Γκαλμπάιο** (Λατινικά : *Mauricius Galba*, πέθανε το 797) ήταν ο 7ος παραδοσιακά και 5ος ιστορικά Δόγης της Βενετίας (764 - 797). Η Βενετία αποτελούσε επίσημα τότε τμήμα της Βυζαντινής Αυτοκρατορίας.

## Δόγης της Βενετίας

Ο Μαουρίτσιο ήταν ο πρώτος Δόγης της Βενετίας που βασίλευσε 23 χρόνια και έβαλε την πόλη στον δρόμο της προόδου και της ανεξαρτησίας.
Ανέβηκε στην εξουσία την εποχή που εκλεγόντουσαν ετήσια στην Βενετία δυο *"Βηματοδότες"* για να ελέγξουν την εξουσία του δόγη. Ο προκάτοχος του Ντομένικο Μονεγκάριο ήταν Λομβαρδικής καταγωγής αλλά ο Μαουρίτσιο ένας πλούσιος άντρας με καταγωγή από την Βυζαντινή Ηράκλεια συγκρούστηκε τόσο με τους Δημοκρατικούς που διεκδικούσαν ανεξαρτησία από την Βυζαντινή Αυτοκρατορία όσο και με τους φίλο-Λομβαρδούς και τους φίλο-Φράγκους. Ο αυτοκράτωρ Λέων Δ΄ του έδωσε τους τίτλους του *"Στρατιωτικού Μαγίστρου"* και του *"Υπάτου"*.

## Προσπάθειες για κληρονομική μοναρχία

Ο βασιλιάς των Λομβαρδών Δεσιδέριος συμμάχησε με τον βασιλιά των Φράγκων Καρλομάγνο, τον πάπα και τον φιλο-Λομβαρδικό πληθυσμό της Βενετίας, λεηλάτησε την Ίστρια και αιχμαλώτισε τον γιο του δόγη Τζοβάνι Γκαλμπάιο. Ο Μαουρίτσιο μέσω του πάπα ζήτησε από τον Καρλομάγνο την απελευθέρωση του γιου του κάτι που έγινε. Ο Μαουρίτσιο Γκαλμπάιο ήταν ο πρώτος δόγης που επιχείρησε να τοποθετήσει κληρονομική μοναρχία ορίζοντας τον γιο του συμβασιλιά (778), πήρε την άδεια από τον επικυρίαρχο του Βυζαντινό αυτοκράτορα.

Τα τελευταία 11 χρόνια της βασιλείας του οι Βενετοί επεκτάθηκαν συνεχώς στην νήσο Ριάλτο, στο μικρό νησί Ολίβολο αφιέρωσε τις εκκλησίες των Αγίων Σεργίου και Βάκχου και του Αγίου Πέτρου που έγινε αργότερα ο Καθεδρικός ναός της Βενετίας. Το στίγμα της βασιλείας του ήταν η εκδίωξη των Βενετών εμπόρων από την Πεντάπολη για εμπόριο σκλάβων και ευνούχων. Διάδοχος του ήταν ο γιος του Γκαλμπάιο, το επώνυμο της οικογένειας δείχνει καταγωγή από τον Ρωμαίο αυτοκράτορα Γάλβα.

## Παραπομπές
 		


## Πηγές

*Norwich, John Julius. A History of Venice. Alfred A. Knopf: New York, 1982.

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Βυζαντινοί του 8ου αιώνα
Κατηγορία:Βυζαντινοί κυβερνήτες της Βενετίας
Κούτζης

Ο **Κούτζης** ήταν βυζαντινός στρατηγός κατά τη διάρκεια της βασιλείας του αυτοκράτορα Ιουστινιανού Α΄ (527-565).

Ο Κούτζης εμφανίζεται στις πηγές το 528 σαν δούκας της επαρχίας Φοινίκης Λιβανησίας μαζί με τον αδελφό του Βούζη. Η διπλή διοίκηση της επαρχίας είχε ανατεθεί από τον αυτοκράτορα Ιουστινιανό Α΄, και ο Κούτζης είχε στρατοπεδεύσει στη Δαμασκό, ενώ ο αδελφός του στην Παλμύρα]. Ο ιστορικός Προκόπιος  περιγράφει τους δύο αδελφούς ως νέους σε ηλικία εκείνη την εποχή. Ο Κούτζης είχε επίσης έναν άλλο αδελφό τον Βενίλο, και ήταν πιθανότατα γιος του στρατηγού Βιταλιανού.

Σε 528, ένα χρόνο μετά το ξέσπασμα του Ιβηρικού πόλεμου εναντίον των Σασσανιδών της Περσίας, μαζί με τον αδελφό του διατάχθηκαν σπό τον Βελισάριο να ενισχύσουν τα στρατεύματα στην Μεσοπταμίας που υπερασπίζονταν την κατασκευή ενός νέου φρουρίου στα Βυζαντινοπερσικά σύνορα.  Στην μάχη που έγινε οι Βυζαντινοί έχασαν από τον περσικό στρατό, σύμφωνα με τον Προκόπιο ο Κούτζης πιάστηκε αιχμάλωτος χωρίς να είναι γνωστή η τύχη του μετά, ενώ ο Ζαχαρίας της Μυτιλήνης γράφει ότι σκοτώθηκε].

## Παραπομπές


## Πηγές
* 
* Martindale, John R., ed. (1992). The Prosopography of the Later Roman Empire: Volume III, AD 527–641. Cambridge: Cambridge University Press. ISBN 0-521-20160-8.

Κατηγορία:Βυζαντινοί του 6ου αιώνα
Κατηγορία:Βυζαντινοί στρατηγοί
Κατηγορία:Βυζαντινοί δούκες
Κατηγορία:Βυζαντινοί νεκροί σε μάχη
Ντομένικο Μονεγκάριο

Ο **Ντομένικο Μονεγκάριο** (Ιταλικά : *Domenico Monegario*, πέθανε το 764) ήταν παραδοσιακά ο 6ος και ιστορικά ο 4ος Δόγης της Βενετίας (756 - 764). Την εποχή αυτή η Βενετία αποτελούσε επίσημα τμήμα της Βυζαντινής Αυτοκρατορίας.

Εξελέγη Δόγης της Βενετίας με την υποστήριξη του βασιλιά της Λομβαρδίας Δεσιδέριου. Οι Βενετοί για να εξασφαλίσουν τις καλές σχέσεις με την Βυζαντινή Αυτοκρατορία και τους Φράγκους αποφάσισαν να εκλέγουν ετήσια δυο *"Βηματοδότες"* για να ελέγχουν την συμπεριφορά του δόγη, σε έναν από τους ελέγχους ο Ντομένικο κρίθηκε ακατάλληλος και εκθρονίστηκε ύστερα από οκτώ χρόνια. Την εποχή του οι Βενετσιάνοι μετατράπηκαν από αλιείς σε εμπόρους, τα πλοία τους που έγιναν ισχυρότερα ταξίδευαν συνέχεια στα Επτάνησα και την Λεβάντες, η πόλη πήρε τον εμπορικό χαρακτήρα που θα διατηρήσει την επόμενη χιλιετία. Όταν ο Πάπας Παύλος Α΄ ζήτησε δωρεές από την Βενετία στην Αγία Έδρα o δόγης εκθρονίστηκε, τυφλώθηκε και εξορίστηκε όπως οι προκάτοχοι του.

## Πηγές

*Norwich, John Julius. A History of Venice. Alfred A. Knopf: New York, 1982.

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Βυζαντινοί κυβερνήτες της Βενετίας
Κατηγορία:Βυζαντινοί του 8ου αιώνα
Ιωάννης της Κόντσα

Ο **Ιωάννης της Κόνζα** ήταν Βυζαντινός σφετεριστής του 7ου αιώνα.

Ο Ιωάννης ήταν ντόπιος κάτοικος της σημερινής Κόνζα ντέλλα Καμπάνια (Conza della Campania) στην βυζαντινή τότε ιταλική χερσόνησο. Αξιοποιώντας την αναταραχή που επικρατούσε στο Εξαρχάτο της Ραβέννας και την απασχόληση του Βυζαντινού αυτοκράτορα Ηρακλείου με τον περσικό πόλεμο στην Ανατολή, επιτέθηκε και κατέλαβε τη Νεάπολη.

Η εξέγερση του όμως δεν κράτησε πολύ, έσπευσε εναντίον του ο έξαρχος Ελευθέριος και σε μάχη που δόθηκε ο Ιωάννης έχασε, σκοτώθηκε ο ίδιος, ή κατά άλλη εκδοχή εκτελέστηκε, όπως και πολλοί από τους οπαδούς του.

## Πηγές
* Kaegi, Walter Emil (2003). Heraclius: emperor of Byzantium. Cambridge University Press. p. 93. ISBN 978-0-521-81459-1.
* Martindale, John R.; Jones, A.H.M.; Morris, John (1992), The Prosopography of the Later Roman Empire - Volume III, AD 527–641, Cambridge University Press, pp. 702–703, ISBN 0-521-20160-8

Κατηγορία:Βυζαντινοί του 7ου αιώνα
Κατηγορία:Βυζαντινοί σφετεριστές
Κατηγορία:Βυζαντινοί νεκροί σε μάχη
Κατηγορία:Βυζαντινοί διοικητές της Νάπολης
Κατηγορία:Δούκες της Νεαπόλεως
Ομπελέριο

O **Ομπελέριο** (Ιταλικά : *Obelerio*, πέθανε το 832), 9ος παραδοσιακός και 7ος ιστορικός Δόγης της Βενετίας (804 - 811) ήταν γιος του Ενκατζίλιο.
Είχε ψηλές θέσεις την εποχή του Τζοβάνι Γκαλμπάιο, δραπέτευσε στο Τρεβίζο με μια ομάδα Βενετσιάνων Φραγκικής καταγωγής. Οι εξόριστοι αφού ανακήρυξαν τον Ομπελέριο αρχηγό τους επέστρεψαν στην Βενετία και ανέτρεψαν τον Τζοβάνι Γκαλμπάιο, ο Ομπελέριο ανακηρύχτηκε νέος Δόγης της Βενετίας.

## Υποταγή στους Φράγκους

Ο Ομπελέριο ακολούθησε την πολιτική των προκατόχων του που διόριζαν τα μέλη της οικογένειας τους συμβασιλείς, ο ίδιος διόρισε τον αδελφό του Μπήτο. Οι Αντεμορί πέρασαν σύντομα έξω από την εύνοια του και ξέσπασαν εμφύλιες συγκρούσεις, οι Βυζαντινοί της Ερακλέα και οι δημοκρατικοί του Μαλαμόκκο καταδιώχθηκαν. Ο εξόριστος πατριάρχης του Γκράντο που ζούσε στην αυλή του Καρλομάγνου στο Άαχεν επέστρεψε στην Βενετία και πρότεινε να μπει η πόλη υπό την προστασία των Φράγκων. Ο Ομπελέριο το δέχτηκε, έδωσε με ευχαρίστηση όρκο υποταγής τα Χριστούγεννα του 805 στον Καρλομάγνο στο Άαχεν με αντάλλαγμα την προστασία του, την ίδια εποχή διάλεξε την Φράγκα Καρόλα για σύζυγο. Η πράξη του αυτή εξόργισε τους Βυζαντινούς που ήταν επικυρίαρχοι της Βενετίας, στρατοπέδευσαν στην Λιμνοθάλασσα της Βενετίας και επιτέθηκαν με στόλο στο Κομάτσιο αλλά ηττήθηκαν. Ο Ομπελέριο και ο Μπήτο διόρισαν συμβασιλέα τον τρίτο τους αδελφό Βαλεντίνο, οι κάτοικοι της Βενετίας εξοργισμένοι κάλεσαν τον γιο του Καρλομάγνου Πεπίνο της Ιταλίας να καταλάβει την πόλη. Πολιόρκησε την Βενετία έξι μήνες αλλά οι επιδημίες θέρισαν τον στρατό του και υποχώρησε, οι Αντενόρι υπερασπίστηκαν την πόλη.

## Εξορία

Ο Ομπελέριο και τα αδέλφια του εξορίστηκαν και ο Ανιέλλο Παρτετσιπάτσιο που είχε υπερασπιστεί την πόλη από τον Πεπίνο εξελέγη νέος Δόγης της Βενετίας. Ο Ομπελέριο έζησε τα επόμενα 20 χρόνια εξόριστος στην Κωνσταντινούπολη και επέστρεψε με τον θάνατο του Τζουστινιάνο Παρτετσιπάτσιο (829), έφτασε με οπαδούς του στην Βιγκίλια κοντά στην Μαλαμόκκο και διεκδίκησε τα δικαιώματα του. Οι δύο πόλεις τον αναγνώρισαν αλλά ο Τζοβάννι Α΄ Παρτετσιπάτσιο μικρότερος αδελφός και διάδοχος του Τζουστινιάνο τις έκαψε, ο ίδιος ο Ομπελέριο αποκεφαλίστηκε και το κεφάλι του εμφανίστηκε δημόσια στο πλήθος.

## Παραπομπές
 		


## Πηγές

*Andrea Da Mosto, I dogi di Venezia nella vita pubblica e privata, Firenze, Giunti Martello, 1983

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Βυζαντινοί κυβερνήτες της Βενετίας
Κατηγορία:Βυζαντινοί του 9ου αιώνα
Τζοβάνι Γκαλμπάιο

Ο **Τζοβάνι Γκαλμπάιο** (Ιταλικά : *Giovanni Galbaio*, πέθανε το 804), ο 8ος παραδοσιακά αλλά 6ος ιστορικά Δόγης της Βενετίας (787 - 804) ήταν γιος και διάδοχος του Μαουρίτσιο Γκαλμπάιο. Ο πατέρας του τον διόρισε συμβασιλέα (778), ο Βυζαντινός αυτοκράτορας Λέων Δ΄ αναγνώρισε τον τίτλο του αν και οι προσπάθειες του να ιδρύσει κληρονομική μοναρχία έβαζαν σε κίνδυνο την ηγεμονία του. Την εποχή αυτή η Βενετία επίσημα αποτελούσε τμήμα της Βυζαντινής Αυτοκρατορίας.  Ο βασιλιάς των Λομβαρδών Δεσιδέριος αιχμαλώτισε τον Τζοβάνι σε εκστρατεία του στην Ίστρια, ο πατέρας του έστειλε μέσω του πάπα απεσταλμένους στον βασιλιά των Φράγκων Καρλομάγνο με αίτημα την απελευθέρωση του Τζοβάνι κάτι που έγινε. 

## Σύγκρουση με τον πατριάρχη του Γκράντο

Διαδέχτηκε τον πατέρα του χωρίς εκλογή και ήρθε αμέσως σε σύγκρουση με τον πατριάρχη του Γκράντο σχετικά με το δουλεμπόριο των σκλάβων. Ο Καρλομάγνος που κατέκτησε την Λομβαρδία και ανακηρύχτηκε βασιλιάς της συμφώνησε με τον πάπα σαν πιστός οπαδός της Καθολικής εκκλησίας, ήρθε να εμποδίσει τους εμπόρους της Βενετίας στην Αδριατική Θάλασσα. Ο πατριάρχης την εποχή που κυβερνούσε ο Μαουρίτσιο είχε υποκινήσει ακόμα και την απέλαση και την δήμευση περιουσίας των Βενετών εμπόρων στην Πεντάπολη. Ο Τζοβάνι Γκαλμπάιο διόρισε την αυτοκράτειρα Ειρήνη την Αθηναία συμβασιλέα στο όνομα του γιου του Μαουρίτσιο.

Στις προσπάθειες του να αντισταθεί στον πατριάρχη ο Τζοβάνο διόρισε τον 16χρονο ανιψιό του Χριστόφορο επίσκοπο του Ολιβόλο, ο πατριάρχης αρνήθηκε να τον χρίσει με πρόφαση την μικρή του ηλικία αλλά ο πραγματικός λόγος ήταν τα αντί-Φραγκικά του αισθήματα. Ο Μαουρίτσιο ο νεώτερος έστειλε στόλο με γαλέρες να επιτεθεί στο Γκράντο, ο ηλικιωμένος πατριάρχης θανατώθηκε αφού τον έριξαν από την κορυφή του πύργου. 

## Ανατροπή

Η αντιπολίτευση στην Οικογένεια Γκαλμπάιο δραπέτευσε στο Τρεβίζο, ανακήρυξε δόγη τον ανιψιό του πατριάρχη Φορτουνάτο και κατέφυγε για προστασία στην αυλή των Φράγκων. Η αντιπολίτευση οργανώθηκε αργότερα με τον Ομπελέριο και επέστρεψε στην Βενετία, o Τζοβάνι, ο Μαουρίτσιο και ο Χριστόφορος δραπέτευσαν στην Μάντοβα όπου πέθαναν και οι τρεις. Ο Ομπελέριο εξελέγη νέος Δόγης της Βενετίας.
Η Οικογένεια Γκαλμπάιο επέστρεψε αργότερα στην Δημοκρατία της Βενετίας και πήρε το επώνυμο Κουερίνι.

## Παραπομπές
 		


## Πηγές

*Norwich, John Julius. A History of Venice. Alfred A. Knopf: New York, 1982.

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Κατηγορία:Βυζαντινοί κυβερνήτες της Βενετίας
Κατηγορία:Βυζαντινοί του 8ου αιώνα
Γραμμή 1 (Μετρό Θεσσαλονίκης)

Η **Γραμμή 1** του Μετρό Θεσσαλονίκης, γνωστή και ως **Βασική Γραμμή**, είναι μια υπόγεια γραμμή μετρό στην Θεσσαλονίκη, η οποία συνδέει τον Νέο Σιδηροδρομικό Σταθμό με την Νέα Ελβετία για το επιβατικό κοινό, και στην συνέχεια τερματίζει στο Αμαξοστάσιο Πυλαίας. 

## Πληροφορίες

* Τα εγκαίνια της γραμμής πραγματοποιήθηκαν στις 30 Νοεμβρίου του 2024. 

* Η γραμμή διαθέτει 13 σταθμούς, εκ των οποίων οι 11 είναι κοινοί με την Γραμμή 2 καθώς οι γραμμές διέρχονται σε κοινές σήραγγες.  Όλοι οι σταθμοί χωροθετούνται εντός του Δήμου Θεσσαλονίκης και κατ' επέκταση στην Περιφερειακή Ενότητα Θεσσαλονίκης.

* Το κόστος κατασκευής της γραμμής ανέρχεται στα 1,05 δισεκατομμύρια ευρώ. 

## Σταθμοί
300px|μικρογραφία|Τοπογραφικός χάρτης της γραμμής.

## Δείτε επίσης
* Μετρό Θεσσαλονίκης
* Γραμμή 2 (Μετρό Θεσσαλονίκης)
* Συγκοινωνίες στην Θεσσαλονίκη
* Μεταφορές στη Θεσσαλονίκη
* Οργανισμός Συγκοινωνιακού Έργου Θεσσαλονίκης
* Οργανισμός Αστικών Συγκοινωνιών Θεσσαλονίκης

## Παραπομπές


Κατηγορία:Γραμμές μετρό Θεσσαλονίκης
Γλώσσες της Πόλης του Βατικανού

[μικρογραφία|Επιγραφή στα [Ιταλική γλώσσα|ιταλικά πάνω από την είσοδο στα Μουσεία του Βατικανού]]
Η Πόλη του Βατικανού είναι πόλη-κράτος που δημιουργήθηκε το 1929. Ως εκ τούτου, έγινε σαφώς διαχωρισμένο από την Αγία Έδρα, η οποία ήδη υπήρχε για πολλούς αιώνες πριν από την ημερομηνία αυτή.

Το σύνταγμα της χώρας δεν αναφέρει επίσημη γλώσσα. Ωστόσο, σύμφωνα με την παράγραφο 2 του *Legge sulle fonti del diritto* ("Νόμος σχετικά με τις πηγές του δικαίου"), της 7ης Ιουνίου 1929, εκδίδει τους νόμους και τους κανονισμούς δημοσιεύοντας τους στο *Supplemento per le leggi e disposizioni dello Stato della Città del Vaticano* στα ιταλικά, το οποίο επισυνάπτεται στο *Acta Apostolicae Sedis*. Η επίσημη ιστοσελίδα του Βατικανού χρησιμοποιεί τα αγγλικά, ιταλικά, γαλλικά, γερμανικά, ισπανικά, λατινικά, πορτογαλικά, αραβικά, τα οποία βρίσκονται στην επίσημη ιστοσελίδα της Αγίας έδρας.

## Περιγραφή
Εντός του κράτους, χρησιμοποιούνται πολλές γλώσσες. Για παράδειγμα, οι νεοσύλλεκτοι της Ελβετικής Φρουράς του Ποντίφικα παίρνουν τον όρκο στη γλώσσα του καντονιού στο οποίο ανήκουν: γερμανικά, γαλλικά ή ιταλικά. Η ημιεπίσημη εφημερίδα της Αγίας Έδρας *L'Osservatore Romano* δημοσιεύεται στα ιταλικά, αγγλικά, γαλλικά, γερμανικά, πολωνικά, πορτογαλικά και ισπανικά. Μια έκδοση στα Μαλαγιαλάμ προστέθηκε τον Ιούλιο του 2008.

Η Αγία Έδρα χρησιμοποιεί κυρίως τη λατινική για τα πιο σημαντικά επίσημα έγγραφα, τα οποία δημοσιεύονται στο *Acta Apostolicae Sedis*.

Δεδομένου ότι το κράτος ήρθε σε ύπαρξη το 1929, τα περισσότερα από τα κτίρια που βρίσκονται μέσα σε αυτό χτίστηκαν πριν από αιώνες. Έτσι οι επιγραφές είναι κυρίως στα λατινικά αλλά υπάρχουν και επιγραφές στα ιταλικά, ελληνικά, γαλλικά και γερμανικά.

Από το 1870 έως το 1929 το Βατικανό ήταν μέρος του Βασιλείου της Ιταλίας, του οποίου επίσημη γλώσσα ήταν επίσης τα ιταλικά. Πριν από το 1870 ήταν μέρος των Παπικών Κρατών, στα οποία ομιλούνταν τα τυπικά ιταλικά (βασισμένα στην διάλεκτο της Τοσκάνης) και διάφορες ιταλικές διάλεκτοι όπως η Εμιλιάνο-Ρομανιόλο αλλά στους πρώτους αιώνες της ύπαρξής του κράτους χρησιμοποιούνταν τα λατινικά για όλους τους επίσημους σκοπούς. Νωρίτερα ακόμα, ήταν μέρος της Ρωμαϊκής Αυτοκρατορίας. Τα πρώτα ιστορικά αρχεία δείχνουν ότι ο όρος "Βατικανό" χρησιμοποιήθηκε για να αναφερθεί σε μια ελώδη περιοχή, μεγαλύτερο από το Κράτος της Πόλης του Βατικανού. Κατά τη διάρκεια της μοναρχίας και την εποχή της δημοκρατίας, η περιοχή ήταν γνωστή ως *Ager Vaticanus*. Από τον 2ο αιώνα μ.Χ., το τοπωνύμιο *Vaticanum* εφαρμόστηκε σε μια περιοχή που αντιστοιχεί περίπου στο παρόν σύνορο του κράτους της Πόλης του Βατικανού.

## Παραπομπές

Κατηγορία:Γλώσσες της Ευρώπης
Γραμμή 2 (Μετρό Θεσσαλονίκης)

Η **Γραμμή 2** του Μετρό Θεσσαλονίκης (γνωστή και ως **μπλε γραμμή**), είναι μια μερικώς ολοκληρωμένη υπόγεια γραμμή μητροπολιτικού σιδηροδρόμου στη Θεσσαλονίκη, η οποία συνδέει τον Νέο Σιδηροδρομικό Σταθμό Θεσσαλονίκης με τη Μίκρα. Το τμήμα της γραμμής από τον Νέο Σιδηροδρομικό Σταθμό μέχρι τον σταθμό 25ης Μαρτίου ολοκληρώθηκε στις 30 Νοεμβρίου του 2024, ενώ η υπόλοιπη γραμμή θα δοθεί στην κυκλοφορία μέσα στο πρώτο τετράμηνο του 2026.

Από τους 16 σταθμούς της γραμμής οι 11 είναι κοινοί με την Γραμμή 1, καθώς χρησιμοποιούν κοινές σήραγγες και αποβάθρες.

Το κόστος κατασκευής του τμήματος *25ης Μαρτίου* – *Μίκρα* ανέρχεται στα 518 εκατομμύρια ευρώ.

Η Γραμμή 2 σχεδιάζεται να επεκταθεί προς τα νοτιοανατολικά και το Αεροδρόμιο "Μακεδονία" (4 σταθμοί) και προς τα βορειοδυτικά (9 σταθμοί). Η επέκταση προς τα βορειοδυτικά αποτελεί προτεραιότητα της Ελληνικό Μετρό (*πρώην Αττικό Μετρό*), της εταιρείας που είναι υπεύθυνη την κατασκευή και λειτουργία του έργου. Αυτό γίνεται ώστε οι βορειοδυτικές συνοικίες της πόλης να έχουν πρόσβαση στο μετρό, ενώ η σύνδεση με το αεροδρόμιο θα γίνεται μέσω λεωφορειακής γραμμής από τον τερματικό σταθμό Μίκρα.

## Σταθμοί
300px|μικρογραφία|Τοπογραφικός χάρτης της γραμμής.

## Δείτε επίσης
* Μετρό Θεσσαλονίκης
* Γραμμή 1 (Μετρό Θεσσαλονίκης)
* Συγκοινωνίες στην Θεσσαλονίκη
* Μεταφορές στη Θεσσαλονίκη
* Οργανισμός Συγκοινωνιακού Έργου Θεσσαλονίκης
* Οργανισμός Αστικών Συγκοινωνιών Θεσσαλονίκης

## Παραπομπές


Κατηγορία:Γραμμές μετρό Θεσσαλονίκης
Ροπές συνάρτησης

Στα μαθηματικά, οι **ροπές** είναι μεγέθη του σχήματος μιας συνάρτησης. Χρησιμοποιούνται τόσο στη μηχανική όσο και στην στατιστική. Αν η συνάρτηση είναι η πυκνότητα, τότε η μηδενική ροπή είναι η συνολική μάζα, η πρώτη ροπή δια την μηδενική είναι το κέντρο μάζας και η 2η ροπή είναι η ροπή αδράνειας. Αν η συνάρτηση είναι κατανομή (πυκνότητα) πιθανότητας, η μηδενική ροπή είναι η συνολική πιθανότητα (=1),  η πρώτη ροπή είναι η μέση τιμή, η 2η ροπή είναι η διακύμανση, η 3η ροπή είναι η λοξότητα και η τέταρτη ροπή είναι η κύρτωση της συνάρτησης. Η μαθηματική έννοια είναι άμεσα συνυφασμένη με την έννοια της ροπής στη φυσική.

Κατηγορία:Μηχανική
Κατηγορία:Στατιστική
Ξύρισμα

Το **ξύρισμα** είναι η μείωση του μήκους των τριχών ή η αφαίρεσή τους. Γίνεται με τη χρήση ενός ξυραφιού ή με οποιοδήποτε άλλο είδος εργαλείου με λεπίδα. Το ξύρισμα γίνεται συνήθως από τους άνδρες για να αφαιρέσουν τα γένια του προσώπου τους και από τις γυναίκες για να αφαιρέσουν από το πόδι τις τρίχες.
 
Τόσο οι άνδρες όσο και οι γυναίκες ξυρίζουν μερικές φορές τις τρίχες στο στήθος, στην κοιλιά, τις φαβορίτες στο αυτί, ή οποιαδήποτε άλλη τρίχα του σώματος. Το ξύρισμα κεφαλής είναι πολύ πιο κοινό στους άνδρες. Συχνά συνδέεται με θρησκευτικές παραδόσεις, υπηρεσία στις ένοπλες δυνάμεις ή και αθλήματα όπως το κολύμπι και το τρέξιμο. Ιστορικά, το ξύρισμα κεφαλιού έχει επίσης χρησιμοποιηθεί ως ποινή. Το ξύρισμα των μαλλιών της κεφαλής γίνεται μερικές φορές και από ασθενείς με καρκίνο όταν η χημειοθεραπεία τούς οδηγήσει σε τριχόπτωση.

## Ιστορία
Πριν από την εμφάνιση των ξυραφιών, το ξύρισμα γινόταν με τη χρήση κελυφών για να τραβηχθούν οι τρίχες ή με νερό και κοφτερό εργαλείο. Περίπου το 3000 π.Χ., όταν αναπτύχθηκαν χάλκινα εργαλεία, εφευρέθηκαν, πρώιμες, ξυριστικές μηχανές χαλκού. Η ιδέα μιας αισθητικής προσέγγισης για την προσωπική υγιεινή μπορεί να έχει αρχίσει αυτή τη στιγμή. Ο Μέγας Αλέξανδρος προώθησε έντονα το ξύρισμα κατά τη διάρκεια της βασιλείας του τον 4ο αιώνα π.Χ. Σε μερικές αμερικανικές φυλές, κατά την εποχή της βρετανοκρατίας, ήταν συνηθισμένο για τους άνδρες και τις γυναίκες να απομακρύνουν όλα τα μαλλιά του σώματος χρησιμοποιώντας αυτές τις μεθόδους.

Κατηγορία:Κοσμητική
Κατηγορία:Ανθρώπινη τριχοφυΐα
Ανρί Ντεβερέν

Ο **Ζοζέφ-Ανρί Ντεβερέν** (γαλλικά: *Joseph-Henri Deverin*, 1846-1921)
ήταν Γάλλος αρχιτέκτονας και πολεοδόμος. Ήταν ο εποπτεύων αρχιτέκτονας αριθμού ιστορικών μνημείων.

## Βιογραφία

Ο Ζοζέφ-Ανρί Ντεβερέν γεννήθηκε το 1846. Το 1865, έγινε δεκτός στην Σχολή Καλών Τεχνών. 
Μαθήτευσε υπό τους Ντωμέ και ντε Λις.
Ήταν υπεύθυνος για την ανέγερση αριθμού ιδιωτικών μεγάρων εντός της πόλεως του Παρισιού. 
Το ιδιωτικό μέγαρο επί του αριθμού 68 της Οδού Αμπέρ, το οποίο ο ίδιος σχεδίασε, ενώ την ανέγερσή του ανέλαβε ο μηχανικός Βεϊέρ προς το 1880, είναι καταγεγραμμένο ως ιστορικό μνημείο.
Η πρόσοψη και εσωτερικό του είναι νεογοτθικής αρχιτεκτονικής, ενώ αποτελεί ένα εκ των μεγαλύτερων ως προς το ύψος χρονολογούμενων από τον 19ο αιώνα κτιρίων επί της Οδού Αμπέρ.

Το 1877, ο Ντεβερέν ξεκίνησε να εργάζεται στο Τμήμα Ιστορικών Μνημείων, ενώ το 1897 κατέστη επιβλέπων αρχιτέκτονας του τμήματος.  
Εργάστηκε στους νομούς της Βιέν, των Ντε-Σεβρ και της Βαντέ (1897-1917), καθώς και της Λουάρ-Ατλαντίκ (1898). 
Κύρια έργα του αποτελούν η Πορτ Σαιν-Ζακ, στο Παρτεναί και οι εκκλησίες του Σαιν-Ζουέν-ντε-Μαρν, του Αιρβώ και του Ουαρόν, στον νομό των Ντε-Σεβρ. 
Παράλληλα, προχώρησε στην αναστήλωση αριθμού κτιρίων στην Βιέν και την Λουάρ-Ανφεριέρ, κατόπιν της αναδιοργάνωσης του Τμήματος Ιστορικών Μνημείων, το 1897.

Ο Ντεβερέν συνταξιοδοτήθηκε το 1919, ενώ απεβίωσε το 1921.

## Προτάσεις
Η πτέρυγα του Παλαί-Ρουαγιάλ είχε παραμείνει στάσιμη ως προς την επισκεψιμότητά της μετά την κρίση της δεκαετίας του 1880, με μικρό αριθμό επισκεπτών να προσέρχεται.
Το 1900, μια μεγάλη πυρκαγιά κατέστρεψε την Κομεντί-Φρανσαίζ, ενώ το ίδιο το Παλαί-Ρουαγιάλ καταστράφηκε και ανακατασκευάστηκε εκ νέου, για εικοστή φορά.
Προκειμένου να πετύχει την αναγέννηση της συγκεκριμένης πτέρυγας, ο Ντεβερέν πρότεινε την επέκταση της Οδού Βιβιέν κατά μήκος του παλατιού, προκειμένου η τελευταία να διασταυρώνεται με την Οδού Ριβολί, εμπρός στο Conseil d'Etat.

Παράλληλα, ο Ντεβερέν επιθυμούσε την μετατροπή των κτιρίων, καθώς και την επέκτασή τους, η οποία θα έφερε αρχιτεκτονικά χαρακτηριστικά αντίστοιχα εκείνων της Κουρ Ναπολεόν ή του Καρουσέλ.
Το συγκεκριμένο σχέδιο θα ένωνε αρχιτεκτονικά το Παλαί-Ρουαγιάλ με το Μουσείο του Λούβρου του Εκτόρ Λεφυέλ. Τελικώς, το συγκεκριμένο σχέδιο δεν υλοποιήθηκε.

Επίσης, ο Ανρί Ντεβερέν πρότεινε την ανέγερση αγάλματος το οποίο θα αναπαριστούσε την πόλη του Παρισιού, όπισθεν του κλίτους της Παναγίας των Παρισίων. 
Το συγκεκριμένο σχέδιο επίσης απορρίφθηκε.

## Φωτοθήκη


File:Palais-Royal Deverin 1.jpg|Σχέδιο ανακατασκευής του Παλαί-Ρουαγιάλ από τον Ανρί Ντεβερέν.
File:Palais-Royal Deverin 2.jpg|Άλλο σχέδιο ανακατασκευής του Παλαί-Ρουαγιάλ από τον Ανρί Ντεβερέν.
File:Chevet Ile de la Cité Deverin.jpg|Σχέδιο ανέγερσης μνημείου όπου θα αναπαρίστατο η πόλη του Παρισιού, όπισθεν της Παναγίας των Παρισίων.


## Εργογραφία

*  
*  
*  
*  
*  
*  
*  

## Σημειώσεις


## Παραπομπές


## Πηγές

*  
*  
*  
*  
*  
*  
*  

Κατηγορία:Γάλλοι αρχιτέκτονες του 19ου αιώνα
Κατηγορία:Γάλλοι πολεοδόμοι
Κατηγορία:Γάλλοι αρχιτέκτονες του 20ού αιώνα
Ντόνα Μάιλς

Η **Ντόνα Τζέιν Μίλερ** (αγγλικά: Donna Jean Miller), (11 Δεκεμβρίου 1940), ευρέως γνωστή ως Ντόνα Μάιλς είναι Αμερικανίδα ηθοποιός και παραγωγός.

Ξεκίνησε την τηλεοπτική της καριέρα το 1966 με έναν ρόλο στο The Secret Storm, και την ίδια χρονιά εμφανίστηκε στο Μπρόντγουεϊ στην κωμωδία του Γούντι Άλεν Don't Drink the water.
Έκανε το ντεμπούτο της στον κινηματογράφο το επόμενο έτος στην ταινία Incident. Στη συνέχεια πρωταγωνίστησε για τρία χρόνια στη σαπουνόπερα Love is a Many Splendored Thing (1967-1970) πριν πρωταγωνιστήσει ως Τόμπι Γουίλιαμς, της φίλης του Κλιντ Ίστγουντ στην ταινία του 1971, Play Misty for me.

## Τηλεόραση & Κινηματογράφος

## Παραπομπές


## Εξωτερικοί σύνδεσμοι
* Η 

Κατηγορία:Αμερικανίδες ηθοποιοί κινηματογράφου
Γιέζερο (Μπίχατς)

Το **Γιέζερο** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

## Δείτε επίσης

* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Μπίχατς
Ηγίας

Ο **Ηγίας** (Ἡγίας) ήταν νεοπλατωνικός φιλόσοφος που έζησε τον 5ο και 6ο αιώνα. Αναφέρεται εγγονός η δισεγγονός του Πλούταρχου, ιδρυτή της Νεοπλατωνικής Ακαδημίας στην Αθήνα. Ο Ηγιάς μαθήτευσε κοντά στον Πρόκλο στην Αθήνα, όταν ο Πρόκλος ήταν γέρος περίπου το 480. Ο Πρόκλος τον θεωρούσε άξιο να ακούει τις διαλέξεις του για τα Χαλδαικά μαντεία .

Μετά το θάνατο του Πρίκλου το 485, ο Μαρίνος έγινε ο δάσκαλος της ακαδημίας και ο Ηγίας φαίνεται να αντιτίθενται, μαζί με τον Ισήδωρο, στον Μαρίνο σε πολλά δογματικά ζητήματα. Μετά το θάνατο Μαρίνου, ο Ισίδωρος έγινε ο νέος δάσκαλος, αλλά δεν κράτησε τη θέση για πολύ γιατί αποσύρθηκε στην Αλεξάνδρεια. Τότε ο Ηγίας πιθανότατο ανέλαβε την Ακαδημία, ίσως μαζί με τον Ισήδωρο, ο Δαμάσκιος, ο οποίος ήταν μαθητής στην ακαδημία κατά τη διάρκεια αυτής της περιόδου, παρουσιάζει Ηγία σαν ένα πολύ δυσμενές φως στη ζωή του Ισιδώρου. Ο Ηγίας τόνισε έντονα το θρησκευτικό τελετουργικό, «θέλοντας να είναι, πάνω απ 'όλα, ιερό, ... άλλαξε τον ζήλο του, πολλά από παλιά καθιερωμένα πράγματα». Η μετέπειτα ζωή του είναι άγνωστη, διάδοχος του στην ακαδημία ήταν ο Δαμάσκιος.

## Παραπομπές


Κατηγορία:Βυζαντινοί του 6ου αιώνα
Κατηγορία:Βυζαντινοί φιλόσοφοι
Κατηγορία:Νεοπλατωνικοί φιλόσοφοι
Κατηγορία:Ακαδημεικοί φιλόσοφοι
Κατηγορία:Βυζαντινοί του 5ου αιώνα